'Dronk' polisieman, seun vas vir aanranding | Maroela Media
Hoofsupt. Wilfred Kgasago, woordvoerder van die Ekurhuleni-metropolisie, sê die 46-jarige polisiebeampte is Dinsdag in hegtenis geneem nadat hy glo motoriste in Alberton aangeval het. "Ooggetuies het aan die metropolisie gesê die polisiebeampte het met sy BMW oor 'n rooi verkeerslig gejaag en amper teen ander motors gebots. Hy het toe glo motoriste wat hom gekonfronteer het, aangerand."
Kgasago sê die polisiebeampte het glo een van die motoriste met 'n knuppel aangerand. 'n Ander motoris het daarna die polisiebeampte se motorsleutels uit die aansitter verwyder. Hy het toe glo sy seun geskakel om die duplikaatsleutels te bring. "Sy seun het opgedaag en hulle het die metropolisiebeamptes op die toneel begin aanrand." Kgasago sê die beamptes moes hulp ontbied.
Die polisiebeampte is in hegtenis geneem en sal aangekla word van aanranding, dronkbestuur en verset teen inhegtenisneming. "Die seun sal aangekla word van aanranding en inmeng met polisiebeamptes se wettige pligte," het Kgasago bygevoeg.
Die pa en seun sal Woensdag in die Palm Ridge-landdroshof verskyn.
Jip – Drank is 'n lelike ding. Vandag is hy weer nugter en het jare se probleme vir homself op die hals gehaal. Alles so onnodig. Sies man.
Nee drank gaan die skuld kry en hy en seun gaan veilig uit loop hang af hoe veel kfc is op die tafel
Lae gemors. Dis G'N NIKS drank se skuld, man!!!!!!! Dis savage, dis al. Verdomp. En niemand kon die blikskottel ordentelik opdons? Ai.